Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 750

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. Szaktörténet Őskori barlangfestészet, Altamira, Lascaux, Észak-Afrika. Az egyiptomi falfestészet kialakulása és stílusjegyei. A római falfestészet sajátosságai. A római és bizánci mozaikművészet. A középkori falfestészet európai emlékei. A középkori falfestészet emlékei a történelmi Magyarországon. 2001/87. szám A franciaországi gótikus üvegablakok művészete. A korai reneszánsz falfestészet (Masaccio, Giotto, Piero della Francesca). Az érett reneszánsz falfestészete (Raffaello, Michelangelo). A barokk falképfestészet. A történelmi falfestészet virágkora és a szecesszió művészete. XX. századi új művészeti törekvések a murális műfajokban. 2.2. Építészettörténeti és műemlékvédelmi alapismeretek A festő (díszítőfestő) ismerje: — a művészettörténeti és szaktörténeti ismeretekkel összefüggésben az építészet történetét a kezdetektől napjainkig, — a műemlékvédelem fogalmát, a feltárás és szakszerű dokumentálás alapműveleteit. 2.3. Anyagismeret Az elmélet területén a festő ismerje: — a kémiai alapfogalmakat és ásványtani alapismereteket, — az ásványi eredetű kötőanyagokat, — a mészkő felhasználását a falfestészetben, kémiai szerkezetváltozásait a mészkőtől az oltott mészig, — a biztonsági eljárásokat mészfestés esetén, — a szervetlen festékanyagok fajtáit, — a szerves festékanyagok (pigmentek) fajtáit, — a kötőanyagok szerepét, fajtáit (tojásemulziók, kazein, tempera, guache, pasztell, olajfesték), — az olajok fajtáit, csoportosítását, — a festékkészítéshez használatos töltőanyagokat, ragasztóanyagokat, hígítószereket, oldószereket, szikkatívokat, lakkokat, — a festékipar szervetlen, szerves műanyag alapú gyártmányait, — a mozaikkészítéshez szükséges alapanyagokat, — a tűzzománckészítés alapanyagait, — a beégethető üvegfestékeket, — a festékhordozó anyagokat és fajtáikat (papírfajták, vászonfajták, falemezek, fémlemezek), — a táblakép- és falfestés területén használatos segédanyagokat. A festő (díszítőfestő) ismerje: — a falfestési alapfelületek és bevonatok alapanyagait, — a díszítőfestéshez használatos: = festékek, pigmentek, töltőanyagok, kötőanyagok fajtáit, = mész- és kazeinkötésű festékek, = enyves festékek, = műgyanta, diszperziós festékek, = olaj- és gyantakötésű festékek összetételét, = az oldószereket, hígítókat, = a polírozott aranyozás, matt aranyozás és egyéb fémbevonatok anyagait, = a felületkezeléshez szükséges egyéb anyagokat. 2.4. Munka- és környezetvédelem A festő (díszítőfestő) ismerje és tudja alkalmazni az általános munka- és környezetvédelmi szabályokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes